Դին Լյուիս

Դին Լյուիս (), ավստրալիացի երգիչ և երգերի հեղինակ, առավել հայտնի է իր 2016 թվականի Waves սինգլով, որը 2019 թվականին Ավստրալիայում ստացել է 6 պլատինե հավաստագրում, և 2018 թվականի Be Alright սինգլով, որը Ավստրալիական հիթշքերթում հասել է առաջին հորիզոնականին և թողարկումից չորս շաբաթ հետո ստացել է պլատինե հավաստագրում, ի վերջո ստանալով 8 պլատինե հավաստագրում Ավստրալիայում։ Լյուիսը թողարկել է իր դեբյուտային ալբոմը` a Place We Knew, 2019 թվականի մարտի 22-ին։

Կարիերա

2016-2017, Կարիերայի սկիզբ և Same Kind of Different
Լյուիսը ոգեշնչվել է երաժշտությամբ Oasis-ի 2005 թվականի կենդանի DVD-ն լսելուց հետո։ Նրա վրա հիմնական ազդեցությունը թողեց խմբի վոկալիստ և խմբի ֆրոնտմեն Լիամ Գալահերը։

2014 թվականին Լյուիսը պայմանագիր է կնքել Specific Music լեյբլի հետ, իսկ 2016 թվականի մարտին՝ Island Records և Universal Music Australia լեյբլների հետ։ Լյուիսը թողարկել է իր դեբյուտային Waves սինգլը 2016 թվականի սեպտեմբերի 30-ին, որը հասել է 12-րդ հորիզոնականին ավստրալիական ARIA հիթ-շքերթում։ Երգը ցուցադրվել է մի շարք ամերիկյան հեռուստատեսային շոուներում, ինչպիսիք են Suits, Greys Anatomy, Valor, Riverdale, All American և Shadowhunters։

Լյուիսը Need You Now-ն թողարկել է 2017 թվականի ապրիլին, իսկ նրա դեբյուտային մինի ալբոմը՝ Same Kind of Different-ի պրեմիերան կայացել է 2017 թվականի մայիսի 12-ին և հասել 27-րդ հորիզոնականին ARIA ալբոմների հիթ-շքերթում։ Լյուիսը 2017 թվականին ARIA Awards մրցանակի հինգ անվանակարգերի է ներկայացվել։

2018-ներկա, A Place We Knew
2018 թվականի հունիսին Լյուիսը թողարկեց Be Alright սինգլը։ Երգն Ավստրալիայում հայտնվել է առաջին հորիզոնականին հինգ շաբաթով, և ութ անգամ Ավստրալիայում ստացել է պլատինե հավաստագրում։ Նա նաև առաջին տեղն Է զբաղեցրել Բելգիայում, հայտնվել հնգյակում՝ Նոր Զելանդիայում, Շվեդիայում և Իռլանդիայում, տասնյակում՝ Նիդեռլանդներում և Շվեյցարիայում, 20-րդ տեղը՝ Մեծ Բրիտանիայում և Շոտլանդիայում, 30-րդ տեղը՝ Միացյալ Նահանգներում և առաջին տեղը՝ Billboard Adult pop հիթշքերթում։ 2019 թվականի հունվարին Լյուիսը թողարկեց 7 Minutes երգը։ Լյուիսը թողարկել է իր դեբյուտային ալբոմը՝ a Place We Knew-ն, 2019 թվականի մարտի 22-ին։

Սկավառակագրություն

Ալբոմներ

Մինի-ալբոմներ

Սինգլներ

Երաժշտական տեսահոլովակներ

Նշումներ

Ծանոթագրություններ

Արտաքին հղումներ 

Ավստրալիացի փոփ երգիչներ
Ավստրալիացի երգահաններ
Ավստրալիացի երաժիշտներ